P. Kresák, poslanec: (2002-04-04):
I. Presperín, podpredseda NR SR: Dávam hlasovať o tomto návrhu, prosím. Hlasujeme o postúpení návrhu do tretieho čítania. (Hlasovanie.) Prítomných 119 poslancov, za 108, proti nikto, zdržalo sa 5, nehlasovalo 6. Konštatujem, že sme posunuli, schválili tento návrh do tretieho čítania. Pristúpime teda k tretiemu čítaniu o tomto návrhu zákona. Otváram rozpravu v rámci tretieho čítania a pýtam sa, či niekto z poslancov chce podať návrhy podľa § 85 zákona o rokovacom poriadku. Konštatujem, že nie. Vyhlasujem rozpravu za skončenú. Keďže v rámci tohto čítania neboli podané žiadne návrhy podľa § 86 zákona o rokovacom poriadku, pristúpime k hlasovaniu o návrhu zákona ako o celku. Prosím, keby ste sa prezentovali a hlasovali o návrhu zákona ako o celku. (Hlasovanie.) Prítomných poslancov 122, za 116, proti nikto, zdržali sa 4, nehlasovali 2. Konštatujem, že sme schválili návrh poslancov Národnej rady Slovenskej republiky Ladislava Orosza a Antona Hoffmanna na vydanie zákona, ktorým sa mení a dopĺňa zákon č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky. Pokračujeme hlasovaním v druhom čítaní o návrhu poslancov Národnej rady Slovenskej republiky Jaroslava Volfa a Ladislava Orosza na vydanie zákona, ktorým sa mení a dopĺňa zákon č. 99/1963 Zb. Občiansky súdny poriadok v znení neskorších predpisov (tlač 1308). Spoločným spravodajcom bol pán poslanec Peter Brňák. Prosím ho, aby sa ujal slova a uviedol jednotlivé hlasovania. P. Brňák, poslanec: Ďakujem pekne. Pán predsedajúci, pretože z rozpravy nevyplynuli k tomuto návrhu v druhom čítaní v parlamente žiadne pozmeňujúce ani doplňujúce návrhy, je potrebné pristúpiť k hlasovaniu o jedinom pozmeňujúcom návrhu, ktorý je predmetom spoločnej správy a ktorý navrhuje gestorský výbor schváliť. I. Presperín, podpredseda NR SR: Hlasujeme o jedinom návrhu, ktorý je v spoločnej správe s odporučením gestorského výboru schváliť ho. Hlasujme. (Hlasovanie.) Prítomných 121 poslancov, za 113, proti nikto, zdržalo sa 6, nehlasovali 2. Tento návrh bol schválený. Prosím ďalej. P. Brňák, poslanec: A pretože žiadne ďalšie pozmeňujúce a doplňujúce návrhy nie sú, je možné, pán predsedajúci, pristúpiť k hlasovaniu o posunutí tohto návrhu z druhého do tretieho čítania. I. Presperín, podpredseda NR SR: Dávam hlasovať o tomto návrhu. Hlasujte. (Hlasovanie.) Prítomných 118 poslancov, za 112, proti nikto, zdržali sa 4, nehlasovali 2. Návrh sme schválili. Pristúpime teda k tretiemu čítaniu o tomto návrhu zákona. Otváram rozpravu v rámci tretieho čítania a pýtam sa, či niekto z poslancov chce podať návrhy podľa § 85 zákona o rokovacom poriadku. Konštatujem, že nie. Vyhlasujem rozpravu za skončenú. Keďže v rámci tohto čítania neboli podané žiadne návrhy podľa § 86 zákona o rokovacom poriadku, pristúpime k hlasovaniu o návrhu zákona ako o celku. Hlasujte, prosím. Hlasujte o návrhu ako o celku, prosím (Hlasovanie.) Prítomných 119 poslancov, za 113, proti nikto, zdržali sa 4, nehlasovali 2. Konštatujem, že sme schválili návrh poslancov Národnej rady Slovenskej republiky Jaroslava Volfa a Ladislava Orosza na vydanie zákona, ktorým sa mení a dopĺňa zákon č. 99/1963 Zb. Občiansky súdny poriadok v znení neskorších predpisov. Nasleduje hlasovanie v druhom čítaní o návrhu poslanca Národnej rady Slovenskej republiky Mariana Mesiarika na vydanie zákona, ktorým sa mení a dopĺňa zákon Národnej rady Slovenskej republiky č. 152/1994 Z. z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov a ktorým sa mení a dopĺňa zákon č. 366/1999 Z. z. o daniach z príjmov v znení neskorších predpisov (tlač 1303). Spoločný spravodajcom bol pán poslanec Štefan Rusnák, ktorému dávam slovo.